open-index/open-wikipedia-markdown huggingface dataset:
פייר קורנו

**פייר קוֹרְנוּ** (בצרפתית: **Pierre Cornud**; נולד ב־12 בדצמבר 1996) הוא כדורגלן צרפתי-ישראלי המשחק בעמדת המגן השמאלי בקבוצת מכבי חיפה מליגת העל.

## קריירת מועדונים
קורנו נולד ב־12 בדצמבר 1996 באביניון שבצרפת לכריסטיאן ולקולט קורנו.

### קריירה מוקדמת
קורונו החל לשחק בגיל שמונה במחלקת הנוער קבוצה מקומית מעיר הולדתו. כשהיה בן 14 עבר לאקדמיה של מונפלייה ושיחק בקבוצת המילואים שלה. ב־2016 עבר לדיז'ון, ושיחק רק במדי קבוצת המילואים של המועדון.

ב־11 באוגוסט 2017 חתם על חוזה לשלוש שנים במיורקה, וגם שם שיחק רק במדי הקבוצה השנייה של המועדון. ביולי 2018 הושאל לליננסה מהליגה השלישית בספרד.

ב־30 באוגוסט 2019 עבר בהשאלה לריאל אוביידו ב'. ב־29 בינואר 2020 הושאל לאיביזה.

ב־14 באוגוסט 2020 חתם בסבאדל מהליגה הספרדית השנייה. הוא ערך את הופעת הבכורה שלו ב־19 בספטמבר, בהפסד 2–1 לראיו ואיקאנו.

ב־2 ביולי 2021 חתם לשנתיים בריאל אוביידו, גם כן מהליגה השנייה בספרד. הוא ערך את הופעת הבכורה ב־15 באוגוסט, בתיקו 2–2 עם דפורטיבו לוגו.

### השאלה למכבי חיפה
ב־1 ביולי 2022 הושאל למכבי חיפה. הוא ערך את הופעת הבכורה ב-16 ביולי נגד הפועל באר שבע במשחק אלוף האלופים בו הפסידה קבוצתו בדו-קרב פנדלים. ב-27 באוגוסט ערך הופעת בכורה בליגת העל, בניצחון 1–4 על מכבי נתניה. קורנו שותף כשחקן הרכב משמעותי בקמפיין מוקדמות ליגת האלופות ותרם להעפלה של קבוצתו מכבי חיפה לשלב הבתים של ליגת האלופות 2020/2023. ב-14 בספטמבר, ערך את הופעת הבכורה שלו בשלב הבתים בהפסד במחזור השני במפעל, 1-3 לפאריס סאן ז'רמן. ב-11 באוקטובר, בישל את השער הראשון בניצחון הביתי 0–2 מול יובנטוס ואף נבחר לנבחרת השבוע של מחזור 4 בשלב הבתים של ליגת האלופות, יחד עם עומר אצילי, שכבש את שני השערים.

לאחר עונה אחת בסנט. אטיין, שב קורנו למכבי חיפה וחתם ב-27 ביוני 2025 ל-3 שנים.

## תארים
### קבוצתיים
; מכבי חיפה
* אליפות: 2022/2023
* אלוף האלופים: 2023

### אישיים
* נבחרת העונה בליגת העל מטעם אתר ONE וארגון שחקני ושחקניות הכדורגל: 2022/2023

## קישורים חיצוניים

*פרופיל, באתר מכבי חיפה
* 

## הערות שוליים

קטגוריה:כדורגלנים צרפתים
קטגוריה:מגני כדורגל צרפתים
קטגוריה:אביניון: כדורגלנים
קטגוריה:כדורגלני מיורקה
קטגוריה:כדורגלני סבאדל
קטגוריה:כדורגלני ריאל אוביידו
קטגוריה:כדורגלני איביזה
קטגוריה:כדורגלני מכבי חיפה
קטגוריה:כדורגלנים זרים בישראל
קטגוריה:ספורטאים צרפתים בספרד
קטגוריה:ספורטאים צרפתים בישראל
קטגוריה:כדורגלני סנט אטיין
קטגוריה:צרפתים שנולדו ב-1996
Más y Más

"**Más y Más**" (בעברית: "**עוד ועוד**") הוא סינגל של הזמר הפוארטו ריקני דראקו רוסה אשר יצא לאור לראשונה ב-2004 כחלק מאלבומו Como Me Acuerdo, ובהמשך יצא בעוד מספר גרסאות. השיר היה מועמד לפרס הגראמי הלטיני לשיר הטוב ביותר לשנת 2004.

## כתיבה
השיר שוחרר במקור בשנת 2004 כחלק מאלבומו של רוסה Como Me Acuerdo. במקביל, יצאה גרסה של השיר באנגלית בשם "Crash Push", כחלק מאלבומו האנגלי של רוסה "Mad Love". הסינגל המקורי שוחרר בצירוף קלים שבוים בידי בת-זוגו של רוסה, אנג'לה אלוורדו. ב-6 בינואר 2013 שחרר רוסה גרסה מחודשת של השיר, שמבוצעת בדואט עם הזמר ריקי מרטין.

הגרסה המחודשת של השיר הגיעה למקום ה-27 במצעד השירים הלטיניים של בילבורד. כמו כן היא הייתה מועמדת לפרס הגראמי הלטיני לשיר הטוב ביותר לשנת 2013, וכך הפך השיר לשיר היחיד שהיה מועמד פעמיים לפרס זה.

## גרסתה של רוני דלומי

ב-28 בנובמבר 2010 הזמרת הישראלית רוני דלומי הוציאה את הסינגל "כך או כך", המבוסס על שירו של רוסה. מילות השיר תורגמו בידי נתן גושן. השיר הוא חלק מאלבום הבכורה שלה "קצת אחרת".

השיר צעד 12 שבועות רצופים במצעד ההשמעות של רשת ג', ובשיאו הגיע למקום השני במצעד.

## קישורים חיצוניים
* 

## הערות שוליים

קטגוריה:שירי 2004
קטגוריה:שירי 2013
קטגוריה:סינגלים מ-2004
קטגוריה:סינגלים מ-2010
קטגוריה:שירי ריקי מרטין
קטגוריה:שירי רוני דלומי
קטגוריה:שירים בספרדית
קטגוריה:שירים שתורגמו מספרדית לעברית
פלוריאן מיגל

**פלוריאן מיגל** (בצרפתית: **Florian Miguel**, נולד ב-1 בספטמבר 1996 בברוז' שבצרפת) הוא כדורגלן צרפתי המשחק בעמדת המגן השמאלי בקבוצת בורגוס מהליגה הספרדית השנייה.

## קריירת מועדונים
מיגל גדל במחלקת הנוער של טור, ובשנת 2015 החל לשחק בקבוצה הבוגרת של המועדון במסגרת הליגה הצרפתית השנייה. בסך הכל ערך 93 הופעות ליגה במדי המועדון, בהן הבקיע שמונה שערים.

ב-1 ביולי 2018 חתם מיגל בנים מליגת העל הצרפתית. ב-11 באוגוסט הוא ערך את הופעת הבכורה שלו במועדון, בניצחון 4-3 על אנז'ה במסגרת המחזור הראשון בליגה לעונת 2018/2019. בסך הכל שיחק מיגל שלוש עונות בנים, בהן ערך 58 הופעות ליגה והבקיע שער אחד.

ב-6 באוגוסט 2021 חתם מיגל בווסקה מהליגה הספרדית השנייה. ב-13 באוגוסט הוא ערך את הופעת הבכורה שלו במועדון, בניצחון 2-0 על אייבר במסגרת המחזור הראשון בליגה לעונת . ב-27 באוגוסט הבקיע את שער הבכורה שלו במועדון, בהפסד 2-1 ללאס פאלמאס במסגרת המחזור השלישי בליגה. בסך הכל ערך מיגל 41 הופעות ליגה בעונתו הראשונה במועדון, בהן הבקיע שני שערים.

ב-25 ביולי 2023 חתם בלוון הבלגית.

## קישורים חיצוניים

קטגוריה:כדורגלנים צרפתים
קטגוריה:מגני כדורגל צרפתים
קטגוריה:כדורגלני טור
קטגוריה:כדורגלני נים
קטגוריה:כדורגלני וסקה
קטגוריה:כדורגלני לוון
קטגוריה:כדורגלני בורגוס
קטגוריה:צרפתים שנולדו ב-1996
אנסטסיוס בקסטאס

**אנסטסיוס "טאסוס" בקאסטס** (ביוונית: **Αναστάσιος "Τάσος" Μπακασέτας**; נולד ב-28 ביוני 1993) הוא כדורגלן יווני המשחק בעמדת החלוץ והקשר בפנאתינאיקוס ובנבחרת יוון.

## קריירת מועדונים
בקאסטס החל את הקריירה באסטרס טריפוליס, ועלה לקבוצה הראשונה בעונת 2010/2011. הופעת הבכורה שלו בליגה הייתה נגד קסאנטי ב-28 בנובמבר 2010, משחק אותו הפסידה קבוצתו 1–2.

בסוף ינואר 2011 הושאל ל-Thrasyvoulos מליגת המשנה היוונית. הוא שיחק עשרה משחקי ליגה עבור וכבש את שער אחד וחזר לאסטרס טריפוליס ביולי 2011. לאחר שחזר כבש שער בכורה ב-22 באפריל 2012 בניצחון 0–2 על פאניוניוס.

בדצמבר 2013 הושאל לאריס סלוניקי. הוא ערך את הופעת הבכורה שלו בקבוצתו בהפסד ללבדיאקוס וגם כבש שער בכורה באותו משחק שהסתיים בהפסד קבוצתו 3–4. סך הכל כבש שלושה שערים ב-10 הופעות ליגה, אך לא הצליח למנוע מהקבוצה לרדת ליגה.

ב-28 בינואר 2015 חתם בקסטאס לשנתיים בפאניוניוס.

ב-8 ביוני 2016 חתם לשלוש שנים בא.א.ק. אתונה. ב-11 בספטמבר 2016 ערך את הופעת הבכורה בניצחון 1–4 על קסנתי. ב-17 בספטמבר כבש שער בכורה בניצחון 0–2 על וריה.

ב-14 ביוני 2019 חתם באלניהספור מהליגה הטורקית. ב-17 באוגוסט 2019 ערך את הופעת הבכורה בניצחון 0–1 על קייסריספור. ב-24 באוגוסט כבש שער בכורה בניצחון 1–4 על קסימפאשה.

ב-30 בינואר 2021 חתם בטרבזונספור. כבר למחרת ערך את הופעת הבכורה בניצחון 1–2 על בשיקטש. ב-4 בפברואר כשב שער בכורה בניצחון 0–1 על דניזליספור.

ב-22 בינואר 2024 חזר ליוון וחתם בפנאתינאיקוס.

## קריירה בינלאומית
בקסטאס ייצג את ארצו בכל נבחרות הנוער.

ב-4 ביוני 2016 הוא ערך את הופעת הבכורה הבינלאומית שלו בנבחרת יוון בהפסד 1–0 לאוסטרליה במשחק ידידות.

## תארים
**א.א.ק. אתונה**
* אליפות יוון: 2017/2018

**טרבזונספור**
* אליפות טורקיה: 2021/2022

;פנאתינאיקוס
* הגביע היווני: 2023/2024

## קישורים חיצוניים

## הערות שוליים

קטגוריה:כדורגלנים יוונים
קטגוריה:חלוצי כדורגל יוונים
קטגוריה:קשרי כדורגל יוונים
קטגוריה:כדורגלני אסטרס טריפוליס
קטגוריה:כדורגלני אריס סלוניקי
קטגוריה:כדורגלני פאניוניוס
קטגוריה:כדורגלני א.א.ק. אתונה
קטגוריה:כדורגלני אלניהספור
קטגוריה:כדורגלני טרבזונספור
קטגוריה:כדורגלני פנאתינאיקוס
קטגוריה:כדורגלני נבחרת יוון
קטגוריה:יוונים שנולדו ב-1993
I'll Follow You

"**I'll Follow You**" (בעברית: "**אלך אחרייך**") הוא הסינגל הרביעי מתוך *[[Amaryllis]]*, אלבומה הרביעי של להקת הרוק שיינדאון. השיר יצא לאור ב-5 בפברואר 2013.

## משמעות
אריק בס הסביר בראיון ל-City Beat כי השיר מדבר על .

## וידאו קליפ
הוידאו קליפ הראשון לשיר יצא ב-15 ביוני 2013. בקליפ מוצגים זוג, אישה וגבר. בתחילה נראה שהאישה יושבת לבדה על גבעה פורחת הסמוכה לאוקיינוס, אך בהמשך ניתן לראות כי נמצא איתה גבר וכי השניים הם בני זוג. במהלך הקליפ נראים השניים מטיילים על הגבעה הפורחת, טובלים במקוואות מים, ובמקביל נראים חברי הלהקה כשהם מבצעים את השיר על אותה הגבעה. בהמשך מתברר שמדובר ביום חתונתם והשניים מחליפים את בגדיהם לבגדי החתונה ונישאים בכנסייה השוכנת על אותה הגבעה. בסוף הקליפ מוצגים בני הזוג לאחר החתונה, כשהם על אותה הגבעה, ונכנסים לביתם.

ב-14 בפברואר 2017 הוציאה הלהקה קליפ אלטרנטיבי לשיר. קליפ זה צולם במקביל לצילום הקליפ המקורי, אך בסופו של דבר הוחלט להוציא לאור רק את הקליפ המקורי. בגרסה זו מוצגים חברי הלהקה בלבד, כשגם גרסה זו מצולמת בטבע, לאורך יום שלם. הקליפ מתחיל בבוקר ומסתיים בשעות הלילה ומוצגים בו חברי הלהקה כשהם מבצעים את השיר. במהלך הפזמון מוצגים ברקע פיצוצים מסוגים שונים.

## דירוגי שיא

## קישורים חיצוניים

## הערות שוליים

קטגוריה:שירי 2012
קטגוריה:סינגלים מ-2013
קטגוריה:שירי שיינדאון
קטגוריה:שירים באנגלית
קטגוריה:שירי מטאל
קטגוריה:סינגלים בהוצאת אטלנטיק רקורדס
דינו שטיגלץ

**דינו שטיגלץ** (בקרואטית: **Dino Štiglec**, נולד ב-3 באוקטובר 1990 בזאגרב שבקרואטיה) הוא כדורגלן קרואטי המשחק בעמדת המגן השמאלי בקבוצת הנק גוריצה.

## קריירת מועדונים
שטיגלץ שיחק בקבוצות נ.ק. זאגרב, וראפצ'ה, נ.ק. לוצ'קו, סלאבן בלופו, אולמפיה ליובליאנה ושלונסק ורוצלב. עם אולימפיה ליובליאנה זכה באליפות סלובניה, ופעמיים בגביע הסלובני.

ב-27 ביוני 2022 חתם שטיגלץ על חוזה לעונה אחת בהפועל חיפה מליגת העל הישראלית.

## תארים
;אולימפיה ליובליאנה
* אליפות סלובניה (1): 2017/2018
* הגביע הסלובני (2): 2017/2018, 2018/2019

## קישורים חיצוניים

## הערות שוליים

קטגוריה:כדורגלנים קרואטים
קטגוריה:מגני כדורגל קרואטים
קטגוריה:כדורגלני נ.ק. זאגרב
קטגוריה:כדורגלני סלאבן בלופו
קטגוריה:כדורגלני אולימפיה ליובליאנה
קטגוריה:כדורגלני שלונסק ורוצלב
קטגוריה:כדורגלני הפועל חיפה
קטגוריה:כדורגלני ה.נ.ק. גוריצה
קטגוריה:כדורגלנים זרים בישראל
קטגוריה:ספורטאים קרואטים בסלובניה
קטגוריה:ספורטאים קרואטים בפולין
קטגוריה:ספורטאים קרואטים בישראל
קטגוריה:קרואטים שנולדו ב-1990
Get Heavy

***Get Heavy*** הוא אלבום הבכורה של להקת הרוק הפינית לורדי, שיצא בשנת 2002. אף על פי שהבסיסט קלמה מופיע על העטיפה, כל גיטרות הבס נוגנו על ידי גיטריסט הבס לשעבר מגנום, שעזב לאחר ההקלטה ולפני יציאת האלבום. האלבום מוקדש למגנום.

## רשימת השמעה

## מיקומי שיא

## משתתפים
קרדיטים לאלבום לקוחים מחוברת האלבום.

### לורדי
* מיסטר לורדי - שירה, תכנות, עבודת אמנות
* אמן - גיטרות, קולות רקע
* קיטה - תופים, קולות רקע
* מגנום - בס
* אנארי - קלידים, פסנתר, קולות רקע

### מוזיקאים נוספים
* טרייסי ליפ - קולות (12)

### הפקה
* טימו טפאני אוקסלה - הפקה, מיקסינג (1, 13)
* קווין שירלי - מיקסינג
* מיקה יוליסה - מאסטרינג
* יוסי רובנפרה - טכנאות, עריכה
* מיקה לינדברג - עבודת אמנות
* יוקו לטולה - פוטוגרפיה
* ק. קייווה - פוטוגרפיה

## קישורים חיצוניים

## הערות שוליים

קטגוריה:אלבומי בכורה מ-2002
קטגוריה:אלבומים באנגלית
אגם בולזאיי

**אגם בולזאיי** (באנגלית: **Bullseye Lake**) הוא אגם קטן, המצוי במרכז עמק עגול שברכס אינסל, המצוי באזור העמקים היבשים מקמרדו, בארץ ויקטוריה שבאנטארקטיקה.

אגם בולזאיי מצוי 8 קילומטרים צפונית-מזרחית מהר בוריאס.

## היסטוריה
### מקור השם

שמו של האגם ניתן לו בשנת 1964 על ידי הגאולוג האמריקאי פארקר אי. קלאקין (Parker E. Calkin).

זהו שם תיאורי - "בולזאי" באנגלית משמעו - דבר שמצוי באמצע או במרכז; השם מתייחס למיקומו של האגם באמצע העמק.

## הערות שוליים

בולזאיי
בולזאיי
Revolution (אלבום)

***Revolution*** (באנגלית: "**מַהְפֵּכָה**") הוא אלבום האולפן המשותף הראשון של המפיק המוזיקלי הישראלי הנרי והזמרת ניקה. האלבום יצא לאור בסוף שנת 2006, על ידי חברת התקליטים הנרי מיוזיק פרודקשנס. האלבום כלל את להיטי המועדונים "Naked in the Wind" ו-"See Me Now" שזכו להשמעות רבות בפלטפורמות הסטרימינג השונות.

באלבום נכללה גרסה מחודשת לשירה של ריטה "בגידה". ב-2009 הוציאה ניקה כזמרת סולנית סינגל ראשון בשם "משהו אחר", את שכתב, הלחין ועיבד הנרי, אך הפעם לא הוצגו השניים כהרכב. לאחר יציאתו של *Revolution* חדלו הנרי וניקה להוציא אלבום משותף נוסף, אך הוציאו יחד סינגלים ושירים נוספים במהלך הקריירה שלהם.

## רשימת רצועות

## קישורים חיצוניים

## הערות שוליים

קטגוריה:אלבומי 2006
קטגוריה:ניקה
קטגוריה:אלבומים משותפים
קטגוריה:אלבומים באנגלית
תגובת ג'אריש-הרקסיימר

**תגובת ג'אריש-הרקסיימר** (באנגלית: **Jarisch–Herxheimer reaction**) היא תגובה של מערכת החיסון כנגד חומרים המתפזרים לגוף בעת פירוק של מיקרואוגניזמים בעקבות טיפול אנטיביוטי. האנטיביוטיקה גורמת לפירוק קרום התא של הפתוגן, ולשפיכה של התוכן התאי לזרם הדם, וכתוצאה מכך לתגובה סוערת של מערכת החיסון. תגובה זו עשויה לגרום לתחלואה קשה ואף לתמותה מכיוון שהיא מביאה לירידת לחץ דם ופגיעה באיברי מטרה.
התגובה נגרמת בעיקר בעת טיפול בחיידקים ממחלקת ה-*spirochaetes*, ובמיוחד בחיידק שגורם למחלת העגבת, אך יכולה לקרות גם מחיידקים ומפרזיטים נוספים.

## סימנים ותסמינים
התסמינים מתחילים תוך 24 שעות מהתחלת הטיפול באנטיביוטיקה ובדרך כלל עוברים ספונטנית תוך מספר שעות. הסמינים כוללים: חום, צמרמורת, ירידת לחץ דם, כאב ראש, דופק לב מהיר, נשמת, הסמקה, כאבי שרירים והחמרה בנגעים העוריים שנגרמו מהמחלה הראשונית.

## גורמים
הגורם הנפוץ ביותר שגורם לתגובת ג'אריש הרקסיימר הוא החיידק *[[Treponema pallidum]]*, המשתייך למחלקה *spirochaete*, הגורם למחלת העגבת. אך תגובה זו עשויה לקרות גם בעת טיפול במחלות אחרות שנגרמות מחיידקים ממחלקה זו, כגון: מחלת ליים, עכברת וקדחת חוזרת אנדמית. מלבד אלו, תוארו מקרים בהם התרחשה תגובת ג'אריש הרקסיימר בעת טיפול אנטיביוטי במחלות שנגרמות מחיידקים שאינם spirochaetes כמו: קדחת Q, מחלת שריטת החתול, ברוצלוזיס, שערנת ומחלת השינה.

## פתופיזיולוגיה
ליפופרוטאינים המשתחררים מהחיידקים בעת פירוק קרום התא על ידי האנטיביוטיקה, הם ככל הנראה הגורם שמעורר את תגובת מערכת החיסון. התגובה החיסונית גורמת לשחרור נרחב של ציטוקינים דלקתיים, לרבות: TNF-alpha, IL-6 ו-IL-8.

## טיפול
ברוב המקרים, תופעת ג'אריש הרקסיימר היא תופעה מוגבלת שעוברת בעצמה גם ללא טיפול תוך מספר שעות. בכל מקרה, נדרש לעקוב אחר החולים כדי לוודא שלא יפתחו תסמינים מסוכנים כגון ירידת לחץ דם חדה. במקרים הדורשים טיפול, בדרך כלל יש צורך בטיפול בתסמינים על ידי מתן נוזלים לשמירה על זילוח דם נאות לרקמות. בנוסף, ניתן לטפל בתרופות נוגדות דלקת לפי החומרה. במקרים קלים ניתן להסתפק בתרופות ממשפחת נוגדי הדלקת שאינם סטרואידים, ובמקרים קשים יותר גם בנוגדנים כנגד הציטוקין TNF-alpha.

## היסטוריה
התופעה תוארה לראשונה על ידי שני רופאי עור שונים, אדולף ג'אריש מאוסטריה וקרל הרקסיימר מגרמניה, ונקראת על שמם. שני הרופאים תיארו את התסמינים שנגרמו לאחר טיפול במחלת העגבת על ידי כספית, תרופה שהייתה מקובלת בעבר לטיפול במחלה – טרם עידן גילוי האנטיביוטיקה.

## ראו גם
* עגבת
* עכברת
* מחלת ליים
* קדחת חוזרת אנדמית

## קישורים חיצוניים
* הערך "תגובת ג'אריש-הרקסיימר", בפורטל הרפואה "infomed"

## הערות שוליים

קטגוריה:מחלות זיהומיות וטפיליות
אוטביו

**אוטביו אדמילסון דה סילבה מונטירו** (בפורטוגזית: **Otávio Edmilson da Silva Monteiro**; נולד ב-9 בפברואר 1995), הידוע בכינויו **אוטביו** (בפורטוגזית: **Otávio** או **Otavinho**) הוא כדורגלן פורטוגלי המשחק בעמדת הקשר או הקיצוני בא-נסר ובנבחרת פורטוגל.

אוטאביו, שנולד וגדל בברזיל, ייצג את נבחרות ברזיל עד גיל 20, אך מאוחר יותר העדיף לייצג את נבחרת פורטוגל.

## קריירת מועדונים
### אינטרנסיונל
אוטביו החל את הקריירה באינטרנסיונל לאחר שהצטרף לאקדמיה של מועדון פורטו אלגרה בגיל 15. הוא ערך את הופעת הבכורה שלו בליגת העל הברזילאית רק שנתיים לאחר מכן, כשנכנס כמחליף במחצית השנייה בתיקו 0–0 מול סנטוס ב-15 ביולי. שער הליגה הראשון שלו הגיע ב-8 ביוני 2013 בתיקו 2–2 מול קרוזיירו.

### פורטו
ב-1 בספטמבר 2014 עבר אוטביו לפורטו כשחקן חופשי לאחר שאינטרנסיונל ויתרה על זכויותיו, וחתם על חוזה לחמש שנים. הוא שובץ בתחילה לקבוצת המילואים שהתחרתה בליגה הפורטוגלית השנייה.

בינואר 2015 הושאל לויטוריה דה גימארייש. הוא ערך את הופעת הבכורה שלו בקבוצה ב-8 בפברואר בהפסד 0–1 לבלננסש.

עסקת השאלתו של אוטביו הוארכה למשך כל עונת 2015/2016.

במהלך עונת 2019/2020 הופיע אוטביו ב-48 משחקים וכבש שני שערים, ועזר לקבוצה לזכות בדאבל.

### א-נסר
ב-22 באוגוסט 2023 חתם אוטביו בא-נסר הסעודית.

## קריירת נבחרות
זמן קצר לאחר שערך את הופעת הבכורה שלו באינטרנסיונל, זומן אוטביו לנבחרת ברזיל עד גיל 20. הוא הופיע בה 4 פעמים וכבש שער אחד.

במרץ 2021 קיבל אוטביו אזרחות פורטוגלית. ב-26 באוגוסט באותה שנה, הוא זומן לנבחרת פורטוגל למשחקי מוקדמות מונדיאל 2022 נגד אירלנד ואזרבייג'ן ומשחק ידידות נגד קטר.

הוא ערך את הופעת הבכורה שלו וגם כבש שער ראשון בניצחון 3–1 על קטר.

נכלל בסגל נבחרת פורטוגל לטורניר מונדיאל 2022.

נכלל בסגל נבחרת פורטוגל לטורניר יורו 2024, אולם בהמשך נגרע מהסגל בשל פציעה והוחלף על-ידי מתאוס נונס.

## תארים
**אינטרנסיונל**
* אליפות גאוצ'ו: 2013, 2014

**פורטו**
* אליפות פורטוגל: 2017/2018, 2019/2020, 2021/2022
* גביע פורטוגלי: 2019/2020, 2021/2022, 2022/2023
* הסופר קאפ הפורטוגלי: 2018, 2020, 2022

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:כדורגלנים ברזילאים
קטגוריה:קשרי כדורגל פורטוגזים
קטגוריה:קשרי כדורגל ברזילאים
קטגוריה:כדורגלני אינטרנסיונל
קטגוריה:כדורגלני ויטוריה דה גימארייש
קטגוריה:כדורגלני פורטו
קטגוריה:כדורגלני א-נסר
קטגוריה:כדורגלני נבחרת פורטוגל
קטגוריה:כדורגלני מונדיאל 2022
קטגוריה:ספורטאים זרים בערב הסעודית
קטגוריה:ספורטאים פורטוגזים בערב הסעודית
קטגוריה:פורטוגזים שנולדו ב-1995
קטגוריה:ברזילאים שנולדו ב-1995
הוצאת אוניברסיטת קרוליינה הצפונית

**הוצאת אוניברסיטת קרוליינה הצפונית** (או בקיצור: **UNC Press**), שנוסדה בשנת 1922, היא הוצאה אוניברסיטאית השייכת למערכת האוניברסיטאות של קרוליינה הצפונית. ההוצאה יושבת בעיירה צ'אפל היל, היכן שממוקמת האוניברסיטה הראשית במערכת – אוניברסיטת קרוליינה הצפונית בצ'אפל היל. ההוצאה חברה באיגוד ההוצאות האוניברסיטאיות האמריקאיות (AU Presses).

## היסטוריה
ההוצאה היא מוסד ללא כוונת רווח להוצאת ספרים וכתבי עת אקדמיים, וכן ספרי עיון לציבור הרחב, והיא ההוצאה האוניברסיטאית הראשונה שנוסדה בדרום ארצות הברית. ההוצאה מקדמת את המשימה המשולשת של אוניברסיטת קרוליינה הצפונית – הוראה, מחקר, ושירות לציבור – באמצעות הוצאה לאור של ספרים וכתבי עת עם ביקורת עמיתים עבור סטודנטים, חוקרים, והציבור הרחב. היא נתמכת כספית על ידי קרוליינה הצפונית ועל ידי תורמים פרטיים ומוסדיים, אשר הקימו עבורה הקדש ציבורי.

ההוצאה הייתה הראשונה שפיתחה סדרה ארוכת־טווח של ספרים מאת ועל סינים־אמריקאים, החל מסוף שנות ה־20 של המאה ה־20. עשרות כרכים הופיעו בסדרה, כולל ספרו הראשון של ההיסטוריון ג'רלד הופואי פרנקלן, "הכושי החופשי בקרוליינה הצפונית, 1790–1860", שפורסם ב־1943. בשנות ה־70 הייתה ההוצאה בין הראשונות שהכירו במקצוע הבינתחומי המתהווה, לימודי נשים, ופרסמה יצירות ספרותיות והיסטוריות פמיניסטיות בולטות. הן לימודים אפרו-אמריקאים והן לימודי מגדר ונשים ממשיכים להיות אבני יסוד בקטלוג הפרסומים של הוצאת אוניברסיטת קרוליינה הצפונית. במאה ה־21, סייעה ההוצאה לטפח את התחום המתפתח לימודי אינדיאנים וילידים.

בשנים הראשונות לאחר ייסודה, הוציאה ההוצאה לאור אך ורק חיבורים עבור חוקרים ומאת חוקרים, בעיקר אלה מסגל האוניברסיטה של קרוליינה הצפונית עצמה. מאז התרחב הקטלוג ומכיל פרסומים מאת מחברים מרחבי העולם.

ההוצאה משתפת פעולה עם מוסדות תרבות וקבוצות ציבוריות אחרות, לרבות מכון אומוהונדרו להיסטוריה ותרבות אמריקאית מוקדמת, המרכז ללימודים תיעודיים באוניברסיטת דיוק, מרכז קלמנטס ללימודי דרום מערב ארצות הברית באוניברסיטה המתודיסטית הדרומית ורשות הארכיונים וההיסטוריה של קרוליינה הצפונית.

בשנת 2006, הקימה ההוצאה חברת בת בשם Longleaf Services, אשר מספקת שירותי הפצה להוצאות ספרים אקדמיות אחרות.

## פרסומי ההוצאה
נכון ל־2022, יובל המאה לייסוד ההוצאה, בקטלוג ההוצאה למעלה מ־6,000 ספרים, מתוכם למעלה מ־4,000 עודם בדפוס.

על המחברים הבולטים שפרסמו ספרים בהוצאה נמנים ההיסטוריונית גרדה לרנר, וחוקרי הספרות והסופרים קליאנת' ברוקס, פיליס ויטלי, ותומאס וולף, ורבים אחרים.

ההוצאה הפיקה סדרות מרובות כרכים של מקורות ראשוניים, כגון "מסמכי ג'ון מרשל", "מסמכי הגנרל נתנאל גרין", "מסמכי מתנגדי־העבדות השחורים", ו"כל כתבי קפטן ג'ון סמית'".

חיבורי יען בולטים שראו אור בהוצאה הם "האנציקלופדיה לתרבות הדרום", "האדריכלות של צפון קרוליינה", ו־"האנציקלופדיה של צפון קרוליינה".

## הערות שוליים

## קישורים חיצוניים
* 

קטגוריה:קרוליינה הצפונית
קטגוריה:הוצאות ספרים אוניברסיטאיות בארצות הברית
אריק הלר

**אריק ג'ונסון "ריק" הלר** (באנגלית: **Eric Johnson "Rick" Heller**; נולד ב-10 בינואר 1946) הוא כימאי תאורטי ופיזיקאי אמריקאי, פרופסור באוניברסיטת הרווארד. ידוע בזכות עבודותיו בתחום מכניקת הקוונטים התלויה בזמן.

## ביוגרפיה
הלר נולד בוושינגטון הבירה. אביו היה הכלכלן האמריקאי וולטר הלר, לימים ראש מועצת הכלכלנים המייעצת לנשיא ארצות הברית ג'ון קנדי.

הלר למד לתואר ראשון באוניברסיטת מינסוטה, אותו השלים בשנת 1968, ואת לימודיו לתואר שלישי בפיזיקה כימית עשה באוניברסיטת הרווארד בהנחיית פרופ' ויליאם ריינהרדט. עבודת הדוקטורט שלו הוגשה בשנת 1973. לאחר מכן היה לעמית בתר-דוקטורי באוניברסיטת שיקגו בהנחיית פרופ' סטיוארט רייס , ובסיום תקופה זו הצטרף כחבר סגל לאוניברסיטת קליפורניה בלוס אנג'לס.

בשנת 1981, נסע הלר לשבתון במעבדה הלאומית לוס אלמוס ושהה שם כחוקר כשלוש שנים, לאחריהן התמנה כחבר סגל באוניברסיטת וושינגטון. ב-1993 שב להרווארד כפרופסור לפיזיקה וכמנהל המכון לפיזיקה אטומית ומולקולרית (ITAMP). ב-1998 השלים את כהונתו ומונה גם כפרופסור לכימיה בהרווארד. כיום הוא מחזיק במשרת פרופסור לכימיה ולפיזיקה ע"ש אבוט וג'יימס לורנס.

## מחקר
הלר היה חלוץ בכל הקשור לשימוש בחבילות גלים כגודל פיזיקלי מרכזי במכניקת הקוונטים, דבר אשר אפשר את חקר דינמיקת המצבים המעוררים של מערכות קוונטיות גדולות מבלי צורך בחישוב המצבים העצמיים שלהן. כמו כן, הניח את היסודות להבנת תאורטית של פמטוכימיה (אשר הפכה למדע ניסיוני בזכות עבודתו של אחמד זוויל).

יחד עם סו-יינג לי, שהיה עמית בתר-דוקטורי שלו, פיתח הלר גישה תלויה בזמן לספקטרוסקופיית ראמאן ברזוננס. הוא תרם למתודולוגיה של שימוש ב"גאוסיאנים קפואים" (frozen Gaussians), שהם למעשה מצבים קוהרנטיים של פוטנציאל הרמוני, ככלי מפתח בייצוגים סמי-קלאסיים המבוססים על תנאי התחלה (IVR) לצורך פתרון של מערכות קוונטיות, בראשם פרופגטור הרמן-קלוק.

כפיזיקאי, הלר ידוע בזכות עבודותיו בתחום הכאוס הקוונטי ובפרט צלקות קוונטיות. רבות מעבודותיו בתחום זה מושפעות ממחקרים מוקדמים שלו במכניקת הקוונטים התלויה בזמן. מעבר למחקר היומיומי, ידוע הלר בהיותו אמן דיגיטלי המפיק יצירות המבוססות על חישוביו, וכן כחובב של אקוסטיקה ופסיכו-אקוסטיקה (נושא עליו פרסם ספר).

ברבות השנים פרסם כ-300 מאמרים בכתבי עת שפיטים. עם תלמידיו נמנה פרופ' דוד טנור ממכון ויצמן למדע, אף הוא מומחה למכניקת הקוונטים התלויה בזמן.

## פרסים והוקרה
* מלגת סלואן (1976)
* פרס סיבורג (1981)
* פרס הרברט מק'קוי (1981)
* מלגת הומבולדט (1985)
* מענק יצירתיות מיוחד מטעם הקרן הלאומית האמריקאית למדע (1987)
* מלגת גוגנהיים (1992)
* חבר האקדמיה הלאומית האמריקאית למדעים ואמנות (1994)
* פרס ג'וזף א' הירשפלדר (2003)
* פרס החברה האמריקאית לכימיה (2005)
* עמית אסטור באוניברסיטת אוקספורד (2005)
* חבר האקדמיה הבינלאומית למדע מולקולרי קוונטי
* חבר האקדמיה הלאומית למדעים
* חבר האגודה האמריקאית לקידום המדע
* חבר האגודה האמריקאית לפילוסופיה
* מלגת החברה האמריקאית לפיזיקה

## אזכורים בתרבות
* ספר המדע הבדיוני "השושן הקוונטי" (The Quantum Rose), שראה אור בשנת 2001 וזכה בפרס נבולה, מבוסס בחלקו על עבודותיו של הלר, והוא אף מוזכר בספר זה. הסופרת, קתרין אסארו , הייתה תלמידתו של הלר והיא הקדישה לו ולנוספים את ספרה.

## ספריו

* 
* 


## קישורים חיצוניים

* 

קטגוריה:כימאים אמריקאים
קטגוריה:פיזיקאים אמריקאים
קטגוריה:בוגרי אוניברסיטת מינסוטה
קטגוריה:בעלי תואר דוקטור מאוניברסיטת הרווארד
קטגוריה:סגל אוניברסיטת הרווארד
קטגוריה:סגל אוניברסיטת וושינגטון
קטגוריה:אמריקאים שנולדו ב-1946
תוכנית המזון הסובייטית

**תוכנית המזון הסובייטית** הייתה יוזמה לשיפור ושיפור תנאי החקלאות בברית המועצות  על ידי שיפור מנגנון התכנון הכלכלי במהלך תוכנית החומש האחת-עשרה (1981–1985) ותוכנית החומש ה-12 (1986–1990).

תוכנית המזון, שזכתה ללעג בעולם המערבי, הגדילה את יבול התבואה בין השנים 1981 ל-1986 ב-3.4% (עלייה מ-1.9 אחוזים בתקופה שבין 1965 ל-1980). התפוקה החקלאית ירדה ב-1986 עד 1990, מה שהפך את הגשמת יעדי תוכנית המזון לבלתי ניתנות להשגה.

## התוכנית
המזכיר הכללי של המפלגה הקומוניסטית של ברית המועצות, ליאוניד ברז'נייב אמר במליאת הוועד המרכזי של נובמבר 1981 שהחלה העבודה הממשלתית על תוכנית מזון ממשלתית חדשה. ב-24 במאי 1982 אמר ברז'נייב למליאת של הוועד המרכזי שמטרת תוכנית המזון החדשה היא לשפר ולשפר את התפוקה של החקלאות הסובייטית. המרכיבים הבסיסיים של מנגנון התכנון ומאפייניו הניהוליים והארגוניים של החקלאות הסובייטית נותרו ללא שינוי, עם זאת רבים מהליכי הבירוקרטיה אורגנו מחדש כדי לשפר את היעילות על ידי הקמת מוסדות חדשים והשקעת כספים נוספים בחקלאות. ממשלת ברית המועצות תבנה כבישים ושירותים ממשלתיים קרוב לחוות שנחשבות לא יצרניות כדי להגדיל את יכולת הייצור שלהן. ההוצאות הסתכמו ב-30 מיליארד רובל ב-1983, והסבסוד למזון על בשר, חלב, לחם ותפוחי אדמה גדל בכ-51 מיליון רובל. תוכנית המזון החלה ב-1982 ותסתיים ב-1990 בסוף תוכנית החומש השתים עשרה.

מיכאיל גורבצ'וב, מזכיר הוועד המרכזי דאז שהיה האחראי על החקלאות בברית המועצות, ניסה להקים ועדות כלל ארציות שיפקחו על יישום הרפורמה. ניקולאי טיחונוב, יו"ר מועצת השרים, התנגד לכך, בסבר שמשרדי המרכז כשירים לטפל בעצמם ביישום הרפורמה.

במהלך נאומו של ברז'נייב בנובמבר 1981 סובייטולוגים רבים חשבו שתוכנית המזון תפחית את ההתערבות הבירוקרטית בחקלאות הסובייטית., מאוחר יותר הסתבר שהדבר גרם לההפך הגמור וליותר התערבות ממשלתית בתחום החקלאות. במקום להעניק לחקלאים יותר עצמאות, הודיע ברז'נייב על הקמת שתי שכבות בירוקרטיות חדשות. הראשונה, האגודות האגרו-תעשייתיות, ברמה המחוזית של הממשל תתפקד כ"סוכנות ניהול מלאה ודמוקרטית". ועדות תעשייתיות הוקמו ברמות של הרפובליקה והאיחוד.

## לקריאה נוספת

* 


## הערות שוליים

קטגוריה:ברית המועצות: כלכלה
קטגוריה:מזון בברית המועצות
אליהו גאליפפה

רבי **אליהו גאליפפה** (נפטר ברודוס ה'ת"ק), ממפרשי הרמב"ם, מחבר הספר **ידי אליהו**.

## ביוגרפיה
נולד לרבי דוד בן רבי אליהו גאליפפה. בצעירותו עסק במסחר לפרנסתו, ולאחר מכן עלה לירושלים על מנת לעסוק שם בתורה ובתפילה. בירושלים סבל יחד עם היישוב היהודי מהשלטונות (בין היתר בגלל היחלשות השלטון העות'מאני), ומשום כך ברח לעיר רודוס. בתקופתו ברודוס רב העיר היה רבי משה ישראל.

## חיבורו
חיפש נושא בתורה בו יוכל לחדש באופן שדבריו יהיו לו לזכר עולם, ומצא לנכון לחבר ספר בו יברר איזו הלכה חיובה מהתורה, איזו מתקנות חכמים משום גזרה ואיזו תקנה גרידא. חיבורו מעמיק בסוגיות רבות בתלמוד ובמפרשיו. 

את החיבור הדפיס בקושטא בשנת ה'תפ"ח. החיבור נכלל במפרשי הרמב"ם שבפרויקט השו"ת. דבריו מובאים פעמים רבות בספרי חכמי הדורות שלאחריו.

מתלמידיו היה רבי ידידיה שמואל טאריקה, מחבר הספר "בן ידיד".

נפטר בשנת ה'ת"ק (1740) ברודוס ובה נטמן.

## קישורים חיצוניים
* 
* יעקב מאור, המדריך המלא לרובע היהודי של רודוס
* 

## הערות שוליים

קטגוריה:רודוס: רבנים
קטגוריה:פרשני הרמב"ם
קטגוריה:נפטרים ב-1740
ברנהרד גזימק

ברנהרד גזימק (בגרמנית: **Bernhard Grzimek**; 24 באפריל 1909 – 13 במרץ 1987) היה זואולוג ורופא וטרינר גרמני. הוא כיהן בשנים 1974-1945 כמנהל גן החיות של פרנקפורט בגרמניה המערבית. פעל רבות להגנת הטבע, בעיקר בפרק הלאומי סרנגטי בטנזניה.
בנו, מיכאל גזימק (1959-1934) נהרג בתאונת מטוס מיד אחרי צילום סרט התעודה שהפיק יחד אביו "סרנגטי לא צריך למות"
יחד עם בנו ערך בשנות ה-1950 סיורי שטח יבשתיים וסיורים אוויריים במזרח אפריקה במטרה לאסוף מידע על חיות הבר ובמיוחד כדי לעורר את המודעות בעולם לגבי הציד הבלתי חוקי

## קורות חייו
ברנהרד קלמנס מריה גזימק נולד בשמת 1909 בעיר נייסה, בחבל שלזיה הפרוסית, בקיסרות הגרמנית, כיום ניסה בפולין. אביו, פאול פרנץ קונסטנטין גזימק היה עורך דין ונוטריון. אמו הייתה מרגרתה מרגוט לבית ואנקה.
אחרי לימודים יסודיים ותיכוניים למד גזימק רפואה וטרינרית, קודם באוניברסיטת לייפציג, ואחר כך באוניברסיטת ברלין. סיים את התואר דוקטור ברפואה וטרינרית בשנת 1933.
בימי מלחמת העולם השנייה עבד כווטרינר גם בשירות הצבא הגרמני ובתפקיד במשרד המזון של גרמניה הנאצית. אחרי שבתחילת שנת 1945 הוטרד על ידי גסטפו בחשד שסיפק אוכל ליהודים מוסתרים, נמלט לפרנקפורט באזון כנכבש על ידי האמריקאים. עם זאת אחרי 1945 לקח מספר שנים עד שסיים תהליך "טיהור" - דנאציפיקציה

### חייו הפרטיים
גזימק התחתן ב-17 במאי 1930 עם הילדגרד לבית פריפר (Prüfer) איתה גידל שלושה בנים: שנים בנים ביולוגיים - רוכוס ומיכאל, ובן מאומץ, תומאס. ב-1978 התחתן עם אריקה, אלמנת בנו, מיכאל.

## פילמוגרפיה
* 1959 Serengeti darf nicht sterben - "בל ימות סרנגטי" - זכה בפרס אוסקר לסרט התעודה הטוב ביותר בשנת 1960

## קישורים חיצוניים
[200px|ממוזער|שמאל|קברם של ברנהרד וברנהרד גזימק ובנו, מיכאל, ב[נגורונגורו]]

* 

## לקריאה נוספת
*Claudia Sewig. *Bernhard Grzimek. Der Mann, der die Tiere liebte*. 
2009 Lübbe.

קטגוריה:זואולוגים גרמנים
קטגוריה:וטרינרים
קטגוריה:בוגרי אוניברסיטת ברלין
קטגוריה:גרמנים שנולדו ב-1909
קטגוריה:גרמנים שנפטרו ב-1987
עונת 2021/2022 בליגה המאוחדת של VTB

**עונת 2021/2022** **ב[[הליגה המאוחדת של VTB|ליגה המאוחדת של VTB]]** היא העונה ה-13 של ליגת ה-VTB, והעונה ה-9 שבה הליגה היא הליגה הראשונה ברוסיה. שתי קבוצות עזבו את הליגה באמצע העונה בגלל הפלישה הרוסית לאוקראינה - ז'לונה גורה הפולנית וקאלב כראמו האסטונית.

## קבוצות
בסך הכל מתמודדות בליגה 10 קבוצות משלוש מדינות, כולל שמונה מרוסיה, אחת מבלארוס ואחת מקזחסטן. במקור התמודדו 12 קבוצות מ-5 מדינות, אך ז'לונה גורה הפולנית וקאלב כראמו האסטונית פרשו עקב הפלישה הרוסית לאוקראינה.

חימקי לא הגישה מועמדות לעונה זו בגלל הקשיים הכלכליים.

ב-24 בפברואר 2022, המועדון האסטוני קאלב קראמו סיים את חברותו בליגת ה-VTB במחאה נגד הפלישה הרוסית לאוקראינה. למחרת אישרה הליגה את קבלת מכתב ההצהרה מהמועדון. ב-25 בפברואר, גם המועדון הפולני ז'לונה גורה השעה את השתתפותו בתחרות. ב-1 במרץ, ליגת ה-VTB פרסמה הצהרה לפיה "ז'לונה גורה השעתה את ההשתתפות בליגה כרגע, שלושת משחקי הבית הבאים נדחו".

## עונה סדירה
בעונה הרגילה, קבוצות משחקות אחת נגד השנייה פעמיים (בית וחוץ).

### טבלה

## פלייאוף
סדרות רבע גמר, חצי גמר והקרב על מדליית הארד נערכו בפורמט הטוב מ-5 (2-2-1). הגמר שוחק בפורמט הטוב משבעה משחקים (2-2-1-1-1).

### רבע גמר

### חצי גמר

### סדרה על המקום השלישי

### סדרת הגמר

## קבוצות VTB ב[[מבנה ליגות הכדורסל באירופה|תחרויות אירופיות]]

## פרסים
### פרסי עונה

### ה-MVP של החודש

## הערות שוליים

קטגוריה:הליגה המאוחדת של VTB
קטגוריה:2021 ברוסיה
קטגוריה:2022 ברוסיה
קטגוריה:2021 בספורט
קטגוריה:2022 בספורט
פיוריוסה: מסאגת מקס הזועם

**פיוריוסה: מסאגת מקס הזועם** (באנגלית: **Furiosa: A Mad Max Saga**) הוא סרט פעולה פוסט-אפוקליפטי אוסטרלי-אמריקאי בבימויו של ג'ורג' מילר. בסרט מככבת אניה טיילור-ג'וי בדמותה של פיוריוסה; והוא משמש גם כספין אוף וגם כפריקוול לאירועי הסרט "מקס הזועם: כביש הזעם" משנת 2015.

הסרט הוצג בבכורה בפסטיבל הקולנוע בקאן ב-15 במאי 2024. הסרט עלה לאקרנים בארצות הברית ב-24 במאי 2024.

## רקע עלילתי
עם התמוטטות סדרי העולם אל כאוס מוחלט, פיוריוסה הצעירה נחטפת מביתה על ידי שבט אופנוענים המובל בידי המצביא דמנטוס. בעודם משוטטים ברחבי השממה, הם נתקלים במצודה המונהגת בידי אימורטן ג'ו. בעוד שני העריצים נלחמים על השליטה בשממה, פיוריוסה נאלצת לשרוד על מנת למצוא את הדרך לשוב לביתה.

## צוות השחקנים
* אניה טיילור-ג'וי – **פיוריוסה**
* כריס המסוורת' – **דמנטוס**
* טום ברק - **פרטוריאן ג'ק**
* נייתן ג'ונס – **ריקטוס ארקטוס**
* אנגוס סמפסון – **המכונאי האורגני**
* צ'רלי פרייזר – **מארי ג'ו בהסא**
* דניאל ובר
* ג'וש הלמן - **סקראבוס**

## הפקה
### פיתוח וליהוק
במרץ 2020, נמסר כי מילר ערך אודישנים לדמותה של פיוריוסה באמצעות שיחות סקייפ, וכי בין המועמדות נמצאה טיילור-ג'וי. באוקטובר, אושר כי סרט פריקוול שיתמקד בקורותיה של פיוריוסה, שאת דמותה תגלם טיילור-ג'וי, נמצא בפיתוח, ונמסר על ליהוקם של כריס המסוורת' ויאיא עבדול-מאטין השני. בנוסף, נמסר כי רבים מחברי צוות ההפקה שעבדו על סרטים קודמים בזיכיון ישובו להפקת סרט הפריקוול. מילר בחר בטיילור-ג'וי לאחר שראה את הופעתה בקטע ראשוני מתוך הסרט "אתמול בלילה בסוהו" ועבור האודישן שלה, הקצה לה את המונולוג "Mad as Hell" מסרטו של סידני לומט, "רשת שידור". בנובמבר, נמסר על עזיבתו של עבדול-מאטין השני בעקבות בעיות בלוח הזמנים שלו, ועל ליהוקו של טום ברק במקומו. בינואר 2022, נמסר כי על צילומי הסרט יהיה אמון הצלם סיימון דוגן. ביוני 2022, דווח כי נייתן ג'ונס ואנגוס סמפסון ישובו לגלם את דמויותיהם מ"כביש הזעם".
### צילומים
הסרט זכה לתמריץ של 175 מיליון דולר, ולתקציב של 233 מיליון דולר באוסטרליה, הסכום הגבוה ביותר אי פעם שהוקצב להפקת סרט במדינה. לאחר שדיווחו על תאריכים מרובים שונים לתחילת הצילומים, אושר במהלך ריאיון שנערך בין "דדליין הוליווד" למילר במאי 2022 כי צילומי היחידה השנייה כבר החלו באוסטרליה לקראת הצילומים. במאי 2022, נמסר כי צילומי יחידה שנייה עברו לעיירת היי, וכי צילומים נוספים עתידים להתקיים בעיירת סילברטון. צילומי הסרט החלו ב-1 ביוני 2022 באוסטרליה.

## הפצה
הסרט יצא לאקרנים ב-24 במאי 2024. במקור, הסרט התעתד לעלות לאקרנים ב-23 ביוני 2023.

## פרסים ומועמדויות

## קישורים חיצוניים
* 

## הערות שוליים

קטגוריה:סרטי האחים וורנר
קטגוריה:סרטי פעולה אמריקאיים
קטגוריה:סרטי פריקוול
קטגוריה:סרטים אמריקאיים משנת 2024
קטגוריה:סרטים פוסט-אפוקליפטיים
קטגוריה:סרטים על קטועי גפיים
קטגוריה:סרטי ג'ורג' מילר
פול ציפסר

**פול ויקטור לואי ציפסר** (בגרמנית: **Paul Victor Louis Zipser**; נולד ב-18 בפברואר 1994) הוא כדורסלן גרמני המשחק בעמדות הסמול פורוורד והפאוור פורוורד בבאיירן מינכן.

## קריירה
ציפסר החל את קריירת המשחק שלו בשנת 2010, בקבוצת העיר בה נולד, היידלברג. ב-18 בינואר 2013 חתם לארבע עונות בבאיירן מינכן.

ב-21 באפריל 2015 נרשם לדראפט 2015 ב-NBA, אך החליט להמתין. בעונת 2015/2016 זכה בתואר השחקן הגרמני הצעיר הטוב ביותר בבונדסליגה. בתום העונה ניגש לדראפט 2016 ב-NBA.

ב-23 ביוני 2016 נבחר על ידי שיקגו בולס בבחירה ה-48 בדראפט. ב-15 ביולי הוא חתם על חוזה בקבוצה. במהלך עונת 2016/2017 ב-NBA שיחק ציפסר 44 משחקים, בהם העמיד ממוצעים של 5.5 נקודות, 2.8 ריבאונדים ו-0.8 אסיסטים ב-19.2 דקות למשחק, והעפיל עם הקבוצה לשלב הפלייאוף, בו הפסידה 2–4 לבוסטון סלטיקס בסיבוב הראשון. במהלך עונת 2017/2018 ב-NBA שיחק ציפסר 54 משחקים, בהם העמיד ממוצעים של 4 נקודות, 2.4 ריבאונדים ו-0.9 אסיסטים ב-15.3 דקות למשחק. את העונה סיימו הבולס במקום ה-13, עם מאזן של 27–55, ולא העפילו לפלייאוף. במאי 2018 עבר ניתוח ברגלו השמאלית עקב שבר. ב-14 ביולי 2018 הבולס סיימו את חוזהו. במהלך שתי עונותיו בקבוצה, ציפסר נשלח מפעם לפעם לווינדי סיטי בולס, קבוצתה של הבולס בליגת הפיתוח של ה-NBA.

לאחר שבינואר 2019 היה קרוב לחתימה בברוקלין נטס, ב-17 בינואר 2019 חתם בסן פבלו בורגוס מליגת העל הספרדית.

ב-5 באוגוסט 2019 שב לבאיירן מינכן.

## קישורים חיצוניים

## הערות שוליים

קטגוריה:כדורסלנים גרמנים
קטגוריה:בחירות דראפט של שיקגו בולס
קטגוריה:כדורסלני באיירן מינכן
קטגוריה:כדורסלני שיקגו בולס
קטגוריה:כדורסלני וינדי סיטי בולס
קטגוריה:גרמנים שנולדו ב-1994
נידם

**נידם** הוא שם משפחה שמקורו בערבית ומשמעותו תכשיטן.

קטגוריה:שמות משפחה לפי עיסוק
קטגוריה:שמות משפחה ביהדות צפון אפריקה
מרסלה מאוס

**מרסלה ו' מאוס** היא פרופסור חבר לרפואה בבית הספר לרפואה של אוניברסיטת הרווארד ומנהלת התוכנית לאימונותרפיה תאית בבית החולים הכללי מסצ'וסטס. מאוס חוקרת ומפתחת אימונותרפיה לטיפול בסרטן, תוך שימוש בתאי T מהונדסים גנטית כנגד תאים ממאירים (תאי סרטן). 

## חיים מוקדמים וחינוך
מאוס למדה בבית הספר התיכון סטויבסנט (Stuyvesant) בניו יורק. היא בעלת תואר ראשון בביולוגיה ובספרות מהמכון הטכנולוגי של מסצ'וסטס. בהמשך קיבלה תואר MD-PhD מאוניבסיטת פנסילבניה, שם עבדה במעבדתו של קרל ה. ג'ון, ופיתחה שיטות להרחבת אוכלוסיות תאי T לצורך טיפולים רפואיים. היא ביצעה התמחות ברפואה פנימית בבית החולים של אוניברסיטת פנסילבניה מ-2006 עד 2008. לאחר מכן ביצעה תת-התמחות בהמטולוגיה ואונקולוגיה במרכז הסרטן ממוריאל סלואן קטרינג מ-2008 עד 2012.

## מחקר וקריירה
בשנת 2012 חזרה מאוס לאוניברסיטת פנסילבניה, שם מונתה למרצה בכירה ושימשה כאחראית על הרפואה התרגומית. מאז 2015 מאוס עובדת בבית החולים הכללי של מסצ'וסטס ובמכון לסרטן דנה-פרבר. במוסדות אלו מאוס מובילה את תוכנית האימונותרפיה התאית שבמסגרתה מתבצעים ניסויים קליניים על בסיס מחקריה.

מאוס מפתחת תאי T בעלי אנטיגן כימרי (CAR-T) עבור חולי סרטן. היא הדגימה כי ניתן להשתמש בתאי CAR-T מהונדסים כדי לזהות ולהרוג תאי גידול המבטאים חלבון ספציפי, EGFRvllI (וריאנט III). היא מאמינה בשילוב תאי CAR-T עם מעכבי נקודות בקרה (checkpoint inhibitors) המשמשים לטיפול בסוגי סרטן אחרים. תאי ה-CAR-T יכולים לעבור את מחסום הדם-מוח, לחדור לגידול ולעורר תגובה חיסונית. מאוס השתמשה בטכנולוגיית קריספר (CRISPR-Cas9) כדי לפתח תאי CAR-T המבטאים מולקולה הנקראת Bi-specific T-cell engager (BiTE). תאי ה-CAR-T ממשיכים לייצר מולקולות BiTE שמביאות להשמדת הגידול. BiTE מכיל שתי זרועות מולקולריות, האחת תופסת את האנטיגן EGFR על תאי הגידול והשנייה מאתרת קולטן CD3 על פני תא T סמוך. ברגע שאנטיגן המטרה וקולטן תאי ה-T (ה-TCR, T-Cell receptor) קרובים זה לזה, תא ה-T יכול להשמיד את התא הסרטני. ה- BiTEs גורמים לתאי הגידול ולתאי ה-T להיות בסמיכות. בדרך כלל ה-BiTE גדול מכדי לחצות את מחסום הדם-מוח, אך תאי ה- CAR-T יכולים לעבור את מחסום דם-מוח ולייצר את ה-BiTE בתוך המוח.

מאוס חברה בצוות ההנהגה של *MicroMedicine*, חברת הזנק אשר יוצרת מיקרו-נוזלים אוטומטיים לבידוד תאים מנוזלים ביולוגיים*.* מאוס זכתה במענק דיימון רוניון לחקר הסרטן בשלב 2 לפיתוח תאי CAR-T המכוונים לאנטיגנים לא תקינים הנוצרים מאונקוגנים. היא הפכה תאי CAR-T ל"כלי רכב משוריינים" שיכולים להיות מכוונים כנגד גליובלסטומה.

### פרסומים נבחרים
* 
* 
* 

## קישורים חיצוניים

## הערות שוליים

קטגוריה:בוגרי תיכון סטייווסנט
קטגוריה:בוגרות המכון הטכנולוגי של מסצ'וסטס
קטגוריה:בוגרי המכון הטכנולוגי של מסצ'וסטס
קטגוריה:בוגרי בית הספר לרפואה באוניברסיטת פנסילבניה
קטגוריה:אימונולוגים אמריקאים
קטגוריה:סגל אוניברסיטת הרווארד
קטגוריה:מדעניות אמריקאיות
קטגוריה:אמריקאיות שנולדו במאה ה-20
קטגוריה:אמריקאים שנולדו במאה ה-20
אולם נגה

**אולם נגה** הוא אולם הבית של תיאטרון גשר בשדרות ירושלים ביפו. הוקם ב-1922 כקולנוע נביל, של שם בעליו דאז. ב-1995 הפך לאולם הבית של תיאטרון גשר.

## היסטוריה

ב-1922 נבנה הבניין כבית קולנוע מפואר עם 1,081 מקומות ישיבה. מעליו תוכנן יציע שיועד ל־880 צופים נוספים ותחתיו קומה לחדרי שחקנים וחזרות. חזיתות הבניין צופו באבן חול והשטחים הציבוריים רוצפו בשיש "גילה" מסביבת ירושלים. ב-1946 התקיים באולם כינוס ארצי של חברי תנועת הנג'אדה הפלסטינית.

בראשית שנות החמישים נפתח מחדש כקולנוע נגה.

בשנת 1986 נרכש הבניין על ידי האמרגן גיורא קירשמן, שביקש להעלות בו מופעים שיפיק. ב-1988 קירשמן השכיר את האולם לאופרה הישראלית החדשה ולתיאטרון הקאמרי, שעשה בו שימוש להצגות שהוגדרו "אוף ברודוויי". במקום נערך שיפוץ בתכנונו של האדריכל יוסי בר-דעה שיועד להתאים את המבנה לצורכי האופרה הישראלית. באולם תוכננו 912 מקומות ישיבה. בזמן ששימש האולם למופעי האופרה "הועלמו" שלוש השורות הראשונות עקב שימוש בשש מעליות הידראוליות. במקום אותן השורות נפער "בור תזמורת".

בעבר נערכו באולם זה קונצרטים של התזמורת הסימפונית הישראלית ראשון לציון, כשעוד לא היה לה אולם קונצרטים משלה.

ב-1995 נמסר האולם לתיאטרון גשר.

בשנת 2000 שופץ הבניין וכמות מקומות הישיבה שבו הוקטנה ל־890.

## קישורים חיצוניים

* "השדרה הראשונה", עיריית תל אביב-יפו
* אולם נגה, באתר תיאטרון גשר 
* ורד נבון, השדרה - שדרות ירושלים בעיני הצלמים, מהדורה שנייה 2021 

## הערות שוליים

קטגוריה:תל אביב-יפו: בתי קולנוע
קטגוריה:יפו: מבנים
קטגוריה:שדרות ירושלים
עמית יפרח

**עמית יפרח** (נולד ב-20 באוגוסט 1974) הוא מזכ"ל תנועת המושבים ויו"ר התאחדות חקלאי ישראל.

## ביוגרפיה
יפרח נולד ב-20 באוגוסט 1974, לשולמית ולמאיר יפרח, משפחת חקלאים ממושב אוהד בעוטף עזה, בו גדל. האב מאיר משמש מזכיר ארגון מגדלי הירקות.

בשנת 1992, עם סיום לימודיו התיכוניים, התגייס לצה"ל ושירת כלוחם ומפקד ביחידת דובדבן.

לאחר שירותו הצבאי נשלח מטעם משרד ראש הממשלה לשירות בנציגויות ישראל בעולם.

בעל תואר ראשון במשפטים (LL.B) עם התמחות בתחום הקרקעות והאגודות השיתופיות מטעם המכללה האקדמית למשפטים ברמת גן משנת 2003, ותואר שני במדיניות ציבורית בתוכנית למנהלים באוניברסיטת תל אביב, אותו קיבל ב-2008. יפרח הוא עורך דין, מגשר מוסמך ובעל תעודת בורר.

נשוי למרסל ואב לארבע בנות. מתגורר במושב ערוגות.

## פעילות ציבורית
### תנועת המושבים
לאחר הלימודים שימש בתפקידים שונים בתנועת המושבים, בין השאר כיהן במשך כ-15 שנים כיו"ר אגף הקרקעות ואגודות שיתופיות בתנועה וכיועץ המשפטי שלה.

השתתף במאבק בוותמ"ל. השתתף בדרישה לעדכון תמ"א 35 ולמתן ההיתר להקמת יחידה שלישית בנחלה.

ניהל את הוועדה המשפטית שליד תנועת המושבים בישראל – מוסד ליישוב סכסוכים וניהול בוררויות וגישורים. היה חבר בוועדות שהוקמו לבחינת מדיניות בנושאי התיישבות כנציג האגודות השיתופיות במושבים, ביניהן ועדת רייף בעניין הוועדים המקומיים, הוועדה לבחינת "חוק ההתיישבות", הוועדה לבחינת דור ההמשך בהתיישבות והוועדה להסדרה של האדמות החקלאיות בעמק המעיינות.

### מזכ"ל התנועה
בנובמבר 2019 מונה על ידי מועצת תנועת המושבים לממלא מקום מזכ"ל התנועה, במקומו של מאיר צור שפרש מהתפקיד. במרץ 2021 התקיימה ועידת תנועת המושבים אשר בחרה ביפרח פה אחד לתפקיד מזכ"ל התנועה.

יפרח מלווה את האגודות החקלאיות בתהליכים השונים שעוברים על המושב, הן בהסדרת מערכת היחסים בין הוועדים והן בטיפול וליווי בהליכים מול השלטון המרכזי בכל ענייני הקרקעות, ניהול אגודה שיתופית ובנושא עיגון הזכויות בקרקע.

משתתף קבוע בישיבות רשות מקרקעי ישראל מטעם המרחב הכפרי וכלל התנועות המיישבות. חבר בוועדות ציבוריות בענייני מקרקעין, תכנון ובניה ומשמש יו"ר פורום התיישבות ורשות מקרקעי ישראל בלשכת עורכי הדין.

ביוני 2021 מונה ליו"ר התאחדות חקלאי ישראל, נוסף על תפקידו כמזכ"ל תנועת המושבים.

השתתף במאבק נגד הרפורמה בענף הצומח וההטלה של שר החקלאות עודד פורר ושר האוצר אביגדור ליברמן, ותמך במפגינים שחתכו את גדר הגבול עם לבנון.

בנובמבר 2022 קיבל את פרס אות החלוצים החדשים לשנת 2021–2022 של האיגוד הספרדי העולמי.

בינואר 2023 נבחר לתפקיד יו״ר חבר הנאמנים של המכללה האקדמית אחוה.

## קישורים חיצוניים

### מאמרים שכתב
* 
* 
* 
* העשור האבוד, אתר e-mago, ב-4 בינואר 2010

### כתבות
* 
* "המדינה צריכה לפצות את החקלאים שנפגעו"- 103 fm, 19 במאי 2021
* מזכ״ל תנועת המושבים בדיון בוועדת כספים בכנסת בנוגע להארכת מס מעסיקים לעובדים זרים בחקלאות, חמ״ל, 6 בינואר 2021
* 
* 
* 
* הפנים המרעננות של המושבים, אתר הבית, 30 באוקטובר 2020

## הערות שוליים

קטגוריה:עורכי דין ישראלים
קטגוריה:יועצים משפטיים ישראלים
קטגוריה:פעילי ציבור ישראלים
קטגוריה:לוחמי יחידת דובדבן
קטגוריה:בוגרי המרכז האקדמי למשפט ולעסקים
קטגוריה:ערוגות (מושב): אישים
קטגוריה:הנגב: אישים
קטגוריה:אנשי המושב
קטגוריה:מועצה אזורית אשכול: אישים
קטגוריה:חבל צוחר
קטגוריה:ישראלים שנולדו ב-1974
טירת או-קוניגסבורג

[שמאל|ממוזער|מבט מהטירה מעל מישור אלזס עד [היער השחור|ליער השחור]]
**טירת או-קוניגסבורג Château du Haut-Koenigsbourg** היא טירה מימי הביניים הנמצאת במחוז בס-רין באלזס, צרפת. הטירה ניצבת בהרי הווז' באזור אסטרטגי על שלוחה סלעית המשקיפה על מישור הריין העליון, היא שימשה על ידי מעצמות מימי הביניים ועד למלחמת שלושים השנים, ולאחר מכן היא ננטשה. בין השנים 1900 עד 1908 היא שוחזרה בהוראת הקייזר הגרמני וילהלם השני. כיום זהו אתר תיירות מרכזי, המושך אליו יותר מ-500,000 מבקרים בשנה.

## הטירה כיום

ממוזער|293x293 פיקסלים|השער הראשי עם סמלו של וילהלם השני
לאחר מלחמת העולם הראשונה, צרפת הלאימה את הטירה בהתאם להסכם ורסאי משנת 1919 .

האתר רשום מאז 1862 ומסווג מאז 1993 *כאנדרטה היסטורית* על ידי משרד התרבות הצרפתי. בשנת 2007, האחריות הועברה למחוז ריין-תחתון. כיום, זהו אחד מאתרי התיירות המפורסמים ביותר באזור.

במשך שנים רבות הטירה נחשבה בצרפת למושא לעג בגלל הקשר שלה אל הקיסר הגרמני. רבים ראו בה לא יותר מאשר טירת אגדות דוגמת הטירה נוישוונשטיין בבוואריה. עם זאת, בשנים האחרונות היסטוריונים רבים קבעו שלמרות שאין מדובר בשחזור מדויק לחלוטין, מגלים עניין רב בשחזור בשל מה שהוא מראה על השפעת רעיונות העבר הלאומיים הרומנטיים של וילהלם השני. ועל עבודתו של בודו אבהרדט האדריכל אשר שיקם את הטירה לאחר מחקר מקרוב של שרידי החומות שנותרו באתר, ובהתאם למידע ארכיוני וטירות מבוצרות אחרות שנבנו באותה תקופה.

חלקים מהסרט *[[האשליה הגדולה|La Grande Illusion]]* מ-1937 מאת ז'אן רנואר צולמו באו-קוניגסבורג.

## קישורים חיצוניים

* 

קטגוריה:אלזס: מבנים
קטגוריה:צרפת: טירות
הטעות הכי יפה

**הטעות הכי יפה** הוא סינגל שהוקלט על ידי הזמר הישראלי איתי לוי. השיר יצא לאור ב-21 במאי 2021, כסינגל שלא האלבום מחכה שתבואי, על ידי חברת התקליטים רות הפקות.

## רקע וכתיבה
השיר נכתב והולחן על ידי רון ביטון ודולי ופן (שגם הפיקו את השיר). השיר הוא בסגנון הפופ אשר משלב בתוכו את סגנון הים-תיכונית, המדבר על זוגיות שהתפרקה, כי הגבר עשה כמה טעויות בדרך, אך כעת, לאחר הפרידה, הוא רוצה אותה ומנסה לחזור אליה. הבחורה החליטה להפרד לחלוטין, והוא, שעדיין אוהב אותה מגדיר אותה כטעות הכי יפה בחייו.

בסמוך לצאתו כסינגל, עלה השיר לרשת הזרמת המדיה ספוטיפיי וצבר מעל ל-4 מיליון צפיות.

## וידאו קליפ
הווידאו קליפ הנלווה שצולם לשיר, בוים על ידי דורון סרי והועלה לערוץ היוטיוב של לוי ב-24 במאי 2021, בסמוך לצאת הסינגל. בקליפ משתתפים לוי והדוגמנית דיאן שוורץ.

נכון ליוני 2022, מונה הצפיות של הקליפ עומד על כ-10 מיליון.

## מיקומי שיא

## קישורים חיצוניים

## הערות שוליים

קטגוריה:שירי איתי לוי
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:שירים שנכתבו על ידי רון ביטון
מקדוס

**מקדוס** (בערבית: **المكدوس**) הוא מאכל המורכב מחצילים כבושים הממולאים באגוזי מלך, אשר נפוץ ברחבי המזרח התיכון:ישראל, סוריה, ירדן, עיראק, לבנון, איחוד האמירויות, קטר וערב הסעודית.

המאכל מורכב מחצילים קטנים וכבושים הממולאים במלית של אגוזי מלך, פלפל אדום, אבקת צ'ילי, שום, שמן זית ומלח.

המקדוס נפוץ במשק הבית הסורי ונהוג לצרוך אותו במהלך ארוחת הבוקר או הערב וגם כחטיף.

## ראו גם
* סלט חצילים
* החמצה
* טורשי

## קישורים חיצוניים
* מתכון, באתר Alphafoodie 
* מתכון, באתר Zaatarandzaytoun 

## הערות שוליים

קטגוריה:ממולאים
קטגוריה:המטבח הסורי
קטגוריה:המטבח הלבנוני
קטגוריה:מאכלי חצילים
וילקט יוסף

**וילקט יוסף** הוא כתב עת שיצא לאור במונקטש שבהונגריה במשך עשרים שנה, בין השנים התרנ"ט-התרע"ח (1899-1918), בעריכתו של הרב יוסף הכהן שוורץ. כתב העת מלקט חידושי תורה בתחומי המקרא, המשנה, התלמוד וההלכה מרבנים שונים מהונגריה והסביבה.

## היסטוריה
מייסד כתב העת ועורכו הוא הרב יוסף הכהן שוורץ, חתנו של הרב אליעזר חיים דייטש ומי ששימש אחריו כדיין בעיר בוניהד שבהונגריה, ובהמשך שימש כרבה של העיר גרוסוורדין עד הירצחו בשואה. כתב העת יצא לראשונה במונקאטש בשנת התרנ"ט (1899) ופעל עשרים שנה עד שנת התרע"ח (1918). במסגרת כתב העת כתבו רבנים שונים ומגוונים מרבני הונגריה, כמו אביו הרב נפתלי שוורץ רב העיר מאד, חותנו הרב אליעזר דייטש, הרב יעקב טננבוים, רבה של פוטנוק, הרב חיים אפרים באלאיטי רבה של קהילת יהודי טורנאליה ,הרב אברהם יצחק גליק, רבה של טולצ'ווה, הרב יהודה גרינפלד, רב העיר סמיהאלי, הרב יצחק פייגנבוים ששימש כאב"ד בוורשה בירת פולין, הרב עמרם פישר, רבה של יינק וצ'אברנדק ועוד.

## ראו גם
* תל תלפיות

## קישורים חיצוניים
* הגיליון הראשון של כתב העת וילקט יוסף, באתר היברובוקס
* 

## הערות שוליים

קטגוריה:כתבי עת תורניים
יורי (סוגה)

ממוזער| דוגמה של יצירת אמנות מסוג יורי.
**יורי** (ביפנית: **百合**) הוא ז'אנר של אנימה ומאנגה המכיל סיפורים המתמקד ביחסים אינטימיים בין דמויות נשיות. בעוד שלסביות היא נושא מקושר בדרך כלל לז'אנר, הז'אנר כולל גם יצירות המתארות יחסים רגשיים ורוחניים בין נשים שאינם בהכרח רומנטיים או מיניים באופיים (שוג'ו-איי).

כז'אנר, יורי אינו מכוון מטבעו לדמוגרפיה מגדרית בודדת, בניגוד ליאוי ובארה . על אף שיורי כז'אנר מיועד לקהל נשי, הופקו יצירות מסוג יורי המכוונות לקהל גברי, כגון בקומיקס המאנגה היפני, *[[Comic Yuri Hime S]]* .

## ראו גם
* הנטאי
* זכויות להט"ב ביפן
* נשים המקיימות יחסי מין עם נשים

## לקריאה נוספת

* 
* 
* 
* 
* 
* 


## קישורים חיצוניים

## הערות שוליים

קטגוריה:יפן: תרבות
קטגוריה:תרבות להט"ב
קטגוריה:הנטאי
קטגוריה:מונחי מאנגה ואנימה
יהודה גרינפלד (רב)

**הרב יהודה גרינפלד** (ה'תקצ"ז, 1837 – ג' באדר ה'תרס"ז, 1907) היה אב בית דין בעיר סמיהאלי שבהונגריה. אביו של המהרש"ג – הרב שמעון גרינפלד.

## ביוגרפיה
יהודה גרינפלד נולד בעיר אויהעל (כיום בצפון־מזרח הונגריה, סמוך לגבול עם סלובקיה), לרב שמעיה אשר נמנה עם חסידי רבי משה טייטלבוים, בעל ה"ישמח משה" ורב העיר. בהיותו בן עשר, הלך ללמוד בישיבתו של הרב אברהם יהודה הכהן שווארץ, אב"ד קהילת בערגסאז (כיום במערב אוקראינה) ובעל שו"ת "קול אריה".

רבו בחסידות היה הרב חיים הלברשטאם מצאנז (ה'דברי חיים'). הוסמך לרבנות על ידי המהר"ם שיק.

בשנת תרל"ה (1875~) מונה לכהן כאב"ד בעיר סמיהאלי, והקים בעיר ישיבה לתלמידים. בהובלת רבו המהר"ם שיק, הכניס את הקהילה לאגודת הקהילות האורתודוקסיות בהונגריה.

נפטר במוצאי שבת ג' באדר ה'תרס"ז (1907). מלבד ספרו "קול יהודא", לרב גרינפלד היו חידושי תורה נוספים שאבדו במשך השנים, כולל ספר שכבר הודפס אך אבד בשואה.

## משפחתו
בהיותו בן שבע עשרה נשא את אסתר, ביתו של הרב מרדכי כהנא מחוסט. 
* בנו, הרב שמעון גרינפלד, המוכר בכינויו **המהרש"ג**.
* הרב אברהם גרינפלד.
* הרב שלמה גרינפלד, שימש כדיין במונקאטש.

בנותיו:

* פערל רבקה אשת רבי ישעי' פאללאק זצ"ל אבד"ק וואדקערט.

בשו"ת קול יהודה יש כמה תשובות מרבי יהודא'לע לחתנו ר' ישעי' (בעניני מכירת חמץ).

* מלכה אשת ר' חיים ברוך שווארץ (אבי ר' שיימע זצ"ל).

* חי' אשת ר' אשר זעליג לעוו ז"ל

* ליבא אשת ר' אלכסנדר זושא פרידמאן ז"ל

## ספריו
* **שו"ת קול יהודא** – ירושלים תשמ"ד ותשנ"ח (מהדורה חדשה)

## לקריאה נוספת
* **קול יהודה** – ירושלים תשנ"ח, הקדמה (תולדות המחבר, מאת נינו הרב יהודה גרינפלד)

## קישורים חיצוניים
* שו"ת קול יהודא והקדמה עם ביוגרפיה על המחבר, באתר היברובוקס

קטגוריה:רבנים הונגרים
קטגוריה:הונגרים שנולדו ב-1837
קטגוריה:הונגרים שנפטרו ב-1907
תומאס רוזנבאום

**תומאס פליקס רוזנבאום** (באנגלית: **Thomas Felix Rosenbaum**; נולד ב-20 בפברואר 1955) הוא פיזיקאי יהודי-אמריקני המכהן משנת 2014 כנשיא המכון הטכנולוגי של קליפורניה. קודם לכן כיהן רוזנבאום בתפקידים בכירים באוניברסיטת שיקגו.

## קורות חיים
תומאס רוזנבאום נולד וגדל בניו-יורק למשפחה יהודית שהיגרה ממזרח אירופה. את התואר הראשון בפיזיקה סיים בהצטיינות באוניברסיטת הרווארד בשנת 1977, ואת התואר השני קיבל ב-1979 באוניברסיטת פרינסטון. רוזנבאום סיים שם גם את התואר השלישי ב-1982.

שנה לאחר מכן הצטרף רוזנבאום לסגל אוניברסיטת שיקגו כמרצה בכיר לפיזיקה. הוא קודם לפרופסור חבר בשנת 1986 ולפרופסור מן המניין בשנת 1990. בשנת 2001 קיבל רוזנבאום קתדרה ובשנים 2002–2006 הוא כיהן כסגן נשיא למחקר ופיתוח במעבדה הלאומית ארגון (המופעלת על ידי אוניברסיטת שיקגו). בשנת 2007 מונה לפרובוסט (מנהל אקדמי) של אוניברסיטת שיקגו.

רוזנבאום נבחר בשנת 2014 לנשיא השמיני של המכון הטכנולוגי של קליפורניה.

## מחקריו
רוזנבאום חוקר את התנהגות החומר בטמפרטורות הקרובות לאפס המוחלט, שבהן מופיעים אפקטים קוונטיים מכניים.

הוא פרסם ספר אחד ויותר מ-170 מאמרים אקדמיים. הוא מחזיק גם בשני פטנטים.

## פרסים והוקרות
רוזנבאום הוא עמית האגודה האמריקאית לפיזיקה והאגודה האמריקאית לקידום המדע, וחבר האקדמיה האמריקאית לאמנויות ולמדעים.

## קישורים חיצוניים
* דף הבית של רוזנבאום במעבדה לפיזיקה של חומר מעובה, המכון הטכנולוגי של קליפורניה
* דף הבית של הנשיא, המכון הטכנולוגי של קליפורניה

## הערות שוליים

קטגוריה:פיזיקאים יהודים אמריקאים
קטגוריה:בוגרי אוניברסיטת הרווארד
קטגוריה:בעלי תואר דוקטור מאוניברסיטת פרינסטון
קטגוריה:סגל המכון הטכנולוגי של קליפורניה
קטגוריה:סגל אוניברסיטת שיקגו
קטגוריה:אמריקאים שנולדו ב-1955
Bash Back!

[ממוזער| קבוצת  צועדת ב[מיניאפוליס, 2009]]
 הייתה תנועה אנרכיסטית-קווירית שפעלה בארצות הברית ב-2007–2011.

התנועה, שהוקמה בשיקגו ב-2007, ביקרה את האידאולוגיה של תנועת הלהט"ב המרכזית, שהקבוצה ראתה בה הטמעה תרבותית במוסדות הדומיננטיים של החברה ההטרונורמטיבית. התנועה הושפעה באופן ניכר מתנועות קוויריות אנרכיסטיות ורדיקליות, כגון ACT UP, ולקחה השראה ממהומות ליל וייט, ומהומות סטונוול.

חברי התנועה התנגדו לוועדה הרפובליקנית הלאומית ולוועדה הדמוקרטית הלאומית, עד לפירוקה ב-2011. הקבוצה התמקדה בעיקר במאבק למען "שחרור קווירי", ונגד "התבוללות הטרונורמטיבית", בשימוש התנגדות בלתי אלימה, "כולל אוטונומיה של הפרט להשתתף בפעולות שנחשבות בלתי חוקיות על ידי הממשלה".

## פעולות
התנועה הוקמה בשיקגו ב-2007, והחלה להופיע במצעדי גאווה בשיקגו, כולל במצעד הדייקיות, ובמצעד הגאווה בשיקגו .

בנובמבר 2008, חברי התנועה הפגינו בלאנסינג, מישיגן, נגד כנסיית מאונט הופ, כנסייה שקידמה אמונות נגד הומואים. במאי 2009, הארגון האנטי-להט"בי, Alliance Defending Freedom , תבעה את התנועה מטעם הכנסייה. התביעה הסתיימה ב-2011, לאחר ששני הצדדים הסכימו שהתנועה תשלם פיצויים בסך 2,750 דולר אמריקאי, ולא תפגין מול הכנסייה בעתיד.

התנועה התפרקה ביולי 2011 עקב פוליטיקה פנימית.

## ראו גם
* Gay Shame
* ACT UP
* החזית ההומוסקסואלית לפעולה מהפכנית
* החזית לשחרור להט"ב
* Queer Nation
* הנוקמות הלסביות

## לקריאה נוספת

* 
* 
* 


## הערות שוליים

קטגוריה:תרבות להט"ב
קטגוריה:ארגוני להט"ב
קטגוריה:תנועות חברתיות
קטגוריה:אנרכיזם
קטגוריה:ארצות הברית: ארגוני להט"ב